ถูกแมวข่วนครั้งแรกวันที่ 25 เม.ย. 61 เป็นรอยถลอกเลือดออกเล็กน้อย ไปโรงพยาบาลพบแพทย์ ฉีควัคซีนพิษสุนัขบ้าครั้งแรกโดยฉีดเข้าผิวหนัง2จุดและก็ฉีดมาเรื่อยๆ จนล่าสุดวันที่ 2 พ.ค.61 ฉีดครั้งที่ 3 แล้วเรียบร้อย เเล้ววันที่ 11 พ.ค.61 โดนเเมวข่วนอีกครั้งเเต่ครั้งนี้ไม่มีแผลข่วน ทำความสะอาดล้างแอลกอฮอลแล้วแบบนี้ควรรีบไปโรงพยาบาลอีกหรือเปล่าครับ หรือว่ารอฉีดครั้งที่ 4 เลย แมวที่ข่วนเป็นตัวเดียวกับตอนที่โดนข่วนตอนแรกครับกรณีแบบนี้ควรทำยังไงได้บ้างครับ ไม่ค่อยสบายใจเท่าไหร่ครับ ขอบล่วงหน้าสำหรับคำตอบจากคุณครับผม
สวัสดีค่ะ หากเพิ่งฉีดวัคซีนพิษสุนัขบ้าครบตามกำหนดนัด โดยฉีดไปครั้งที่ 3 เมื่อวันที่ 2 พ.ค. และเมื่อวันที่ 11 พ.ค. โดนแมวข่วนอีกดังกล่าว ไม่จำเป็นต้องเริ่มต้นฉีดใหม่ หรือฉีดเพิ่มแต่อย่างใดค่ะ ให้ไปรับการฉัดวัคซีนครั้งที่ 4 ตามกำหนดนัดเดิมค่ะ นอกจากนี้ การโดนข่วนโดยไมีมีบาดแผลใดๆ เกิดขึ้น ย่อมไม่ทำให้ติดเชื้อพิษสุนัขบ้าค่ะ